Hlavná príčina vypiľovania stromov v blízkosti cesty I/59 sú dlhodobé problémy s náhodným a neočakávaným padaním stromov a konárov na cestu I/59. K pádom dochádza hlavne pri nečakanom nárazovom vetre, padaní snehu a iných poveternostných zmenách počasia. Cesta I/59 je cestou medzinárodného významu E77 s vysokou intenzitou dopravy. Pádom stromu alebo konára na prechádzajúce vozidlo je ohrozená bezpečnosť cestujúcej verejnosti ako aj plynulosť cestnej premávky.

Z preventívneho hľadiska je nevyhnutné vypílenie stromov v blízkosti uvedenej cesty. Práce sú v náročnom svahovom teréne v blízkosti elektrického vedenia, a niekoľkých rodinných domov a chát. Na cestnom telese je potrebné dbať na to aby nedošlo k poškodeniu dopravného značenie zvodidiel ako aj ostatného cestného vybavenia vozovky.

Plánovaný postup prác je podmienený časom nevyhnutným na spílenie a odstránenie drevnej hmoty a následné sprejazdnenie vozovky s maximálnou dobou obmedzenia dopravy 20 minút.

Práce budú prebiehať v nasledovných krokoch:

* Odstavenie premávky v oboch jazdných smeroch
* Spílenie niekoľkých stromov (maximálny možný počet musí byť prispôsobený požiadavke sprejazdnenia cesty do 20 minút)
* Odvoz spílenej drevnej hmoty na skládku
* Očistenie vozovky od spílenej drevnej hmoty a konárov
* Sprejazdnenie dopravy minimálne v jednom jazdnom smere
* Sprejazdnenie dopravy v oboch jazdných smeroch
* Rozpustenie kolón spôsobených odstávkou pri prácach

Okrem strojného vybavenia na výrub  a rýchly odvoz drevnej hmoty kolesovou technikou ktorá nepoškodí vozovku sú potrebné vysielačky, na komunikáciu medzi osobami regulujúcimi dopravu a ostatnými pracovníkmi.